Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 250/13/4401	Komárno, 15.7.2014
EEČ : 2-30-128-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.5.2013, spisová značka 1 Pv 250/13/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že dňa 18. marca 2013 o 12.00 hod. v XXXXX, pri jazere XXXXX na parcele č. XXXXX z lesa, ktorý patrí do lesného fondu bez povolenia zbierala palivové tvrdé agátové drevo o objeme 0,10 metrov kubických, čím pre XXXXX XXXXX, odštepný závod XXXXX spôsobila škodu vo výške 2,04 Eur. 

Uznesením prokurátora Okresnej prokuratúry XXXXX zo dňa 28.5.2013, spisová značka 1 Pv 250/13/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX prokuratúry XXXXX dňa 28.5.2013 pod sp. zn. 1Pv 250/13-4 postupom podľa § 216 odsek 1 písmena a), b), c) Trestného poriadku podmienečne zastavila trestné stíhanie voči obvinenej XXXXX, nar. XXXXX, bytom XXXXX, XXXXX pre prečin krádeže podľa § 212 ods. 2 písm. d) Trestného zákona, ktorého sa  dopustila na tom skutkovom základe, že dňa 18. marca 2013 o 12.00 hod. v XXXXX, pri jazere XXXXX na parcele č. XXXXX z lesa, ktorý patrí do lesného fondu bez povolenia zbierala palivové tvrdé agátové drevo o objeme 0,10 metrov kubických, čím pre XXXXX XXXXX, odštepný závod XXXXX spôsobila škodu vo výške 2,04 Eur. 

Podľa § 216 odsek 2 Trestného poriadku sa  určila skúšobná doba na dobu 12 mesiacov.
Uznesenie nadobudlo právoplatnosť 7.6.2013.

Podľa § 217odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie  v prvom stupni podmienečne zastavil, že sa obvinený osvedčil, inak rozhodne a to prípadne aj počas skúšobnej doby, že sa v trestnom stíhaní pokračuje.

Skúšobná doba podmienečne zastaveného trestného stíhania u obvinenej uplynula dňom 7.6.2014.

Na obvinenú boli zabezpečené správy z miesta bydliska, výpis z evidencie priestupkov ako i odpis z registra trestov, pričom bolo zistené, že v skúšobnej dobe podmienečne zastaveného trestného stíhania viedla riadny život a preto je možné rozhodnúť o jej osvedčení sa.

S poukazom na vyššie uvedené skutočnosti bolo namieste rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Melinda Slivková
prokurátorka